EkBass/fiwiki-20250220-pages-articles huggingface dataset:
John Barnard

John Barnard (s. 4. toukokuuta 1946 Wembley) on brittiläinen suunnittelija. Barnard tunnetaan parhaiten työstään Formula 1 -sarjassa eri talleissa, muun muassa McLarenilla ja Ferrarilla. Barnardin keksintöihin kuuluvat muun muassa hiilikuiturunko ja puoliautomaattinen vaihteisto, jotka nykyään ovat perusasioita lähtöruudukon jokaisessa autossa. Pohjois-Amerikassa Barnardin suunnittelemalla autolla voitettiin vuoden 1980 Indy 500 -kilpailu ja saman vuoden CART-sarjan mestaruus. Nykyään Barnard työskentelee huonekalusuunnittelijana.http://establishedandsons.com/designers/terence- woodgate-john-barnard/ Viitattu 30.10.2014. ==Lähteet== Luokka:Englantilaiset henkilöt Luokka:Formula 1 -tallien työntekijät Luokka:Ferrarin henkilöstö Luokka:Vuonna 1946 syntyneet Luokka:Elävät henkilöt
Katalonian parlamentti

Katalonian parlamentti (kat. Parlament de Catalunya, esp. Parlamento de Cataluña) on Katalonian itsehallintoalueen parlamentti. Parlamentissa on 135 edustajaa, jotka valitaan neljän vuoden välein. Parlamentti käyttää lainsäädäntövaltaa, hyväksyy itsehallintoalueen budjetin ja valitsee aluehallinnon presidentin. Parlamenttiin valitut edustavat kaikkia katalonialaisia. Parlamentin edustajista 85 on valittu Barcelonan vaalipiiristä, 17 Gironan vaalipiiristä, 15 Lleidan vaalipiiristä ja 18 Tarragonan vaalipiiristä.http://www.parlament.cat/web/parlament/estructura/eleccio/index.html Parlamentin hallintokeskus sijaitsee Barcelonassa, mutta se voi kokoontua muuallakin Kataloniassa.http://www.parlament.cat/web/parlament/estructura/seu/index.html == Lähteet == *Mesa del Parlament - Composició === Viitteet === == Aiheesta muualla == * Katalonian parlamentti Luokka:Katalonian politiikka Luokka:Espanjan alueparlamentit
Căușeni

Căușeni (, ) on kaupunki eteläisessä Moldovassa ja Căușenin piirin hallintokeskus. Se sijaitsee maanteitse noin 73 kilometriä Moldovan pääkaupunki Chișinăusta kaakkoon. Kaupungin väkiluku oli vuoden 2014 alussa noin 19 900 ja koko Căușenin piirin 91 300. Kaupungin väkiluku oli kasvanut runsaalla 2 000 hengellä vuosikymmenessä, sillä vuoden 2004 väestönlaskennassa asukkaita oli 17 757. Kaupungissa on 1600-luvulla aiemman puukirkon paikalle rakennettu, Neitsyt Marian taivaaseenastumiselle pyhitetty tiilinen kirkkorakennus, jonka sisäseinät ja -katto on maalattu täyteen kristillisiä kuvia. Osa kuvista tiedetään olevan vuodelta 1763. Rakennus on paikkakunnan vanhin ja Moldovan ainoa rakennus, jossa on keskiaikainen fresko. Kirkon avoinnaolo tutustumista varten on kuitenkin satunnaista. Köyhäksi luonnehditun piirin keskukseen pääsee pääkaupungista busseilla ja reittitaksilla (maršrutka) edullisesti. Pääkaupungista Căușeniin johtava rautatie kulkee autonomisen, kapinallisen Transnistriaan kuuluvan Benderin kautta. Erään lähteen mukaan ratayhteys olisi nyttemmin myös lännempää, pian Chișinăun itäpuolelta etelään johtavan rataosuuden kautta. Kuva:Stamp of Moldova 222.gif|Postimerkki Neitsyt Marian taivaaseenastumisen kirkosta Căușenissa. Kuva:Biserica din Căuşeni înainte de renovare.jpg| Neitsyt Marian taivaaseenastumisen kirkko restaurointitöiden aikaan. Kuva:MD.CS.CS - Consiliul raional 2 - jul 2013.JPG|Căușenin piirin hallintorakennus. Kuva:MD.CS.CS - Biserica Sf. Apostol Petru și Pavel - jul 2013.JPG| Apostolien Pietari ja Paavali mukaan nimetty kirkko Căușenissa. == Lähteet == ==Aiheesta muualla== Căușeni
Dr. Mario 64

Dr. Mario 64 on Nintendon kehittämä ja julkaisema pulmapeli, joka julkaistiin alun perin maaliskuussa 2001 Nintendo 64:lle. Peli on paranneltu uudelleenjulkaisu alkuperäisestä Dr. Mariosta ja samalla viimeinen Nintendo 64:lle julkaistu Mario-peli. Peli on julkaistu myöhemmin myös iQue Playerille. Pelillä on GameRankingsissa keskiarvona 70.03% ja Metacriticissä 71/100. GameSpot antoi pelille arvosanaksi 7/10 == Lähteet == == Aiheesta muualla == *Peli Internet Movie Databasessa *Peli MobyGamesissa *Peli GameFAQsissa Luokka:Vuoden 2001 videopelit Luokka:Mario-pelit Luokka:Pulmapelit Luokka:Nintendo 64 -pelit Luokka:Videopelien uusioversiot
Greg Monroe

Gregory Keith "Greg" Monroe, Jr. (s. 4. kesäkuuta 1990 Harvey, Louisiana) on yhdysvaltalainen koripalloilija, pelipaikaltaan sentteri. Hän on edustanut NBA:ssa kuutta eri seuraa ja pelannut huhtikuun 2019 alusta Philadelphia 76ersissä. Monroe varattiin vuoden 2010 NBA:n varaustilaisuudessa ensimmäisellä kierroksella, tilaisuuden 7. pelaajana. Ennen ammattilaisuraansa hän pelasi yliopistokoripalloa Georgetownin yliopistossa. Hän pelasi kaudet 2010–2015 Detroit Pistonsissa ja kaudet 2015–2017 Milwaukee Bucksissa. Marraskuussa 2017 hän siirtyi Phoenix Sunsiin ja helmikuussa 2018 Boston Celticsiin. Kesällä 2018 hän siirtyi Toronto Raptorsiin. Kesken kauden 2018–2019 hän palasi Bostoniin ja siirtyi vielä huhtikuun 2019 alussa Philadelphia 76ersiin. == Lähteet == Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
Jason Queally

Jason Paul Queally (s. 11. toukokuuta 1970 Great Haywood, Staffordshire, Englanti) on englantilainen ratapyöräilyn olympiavoittaja ja maailmanmestari. Hän edusti aktiiviurallaan Lancaster Cycling Clubia ja on pituudeltaan 183 cm. Queally voitti Sydneyn olympialaisissa 2000 kultaa kilometrin aika-ajossa olympiaennätysajalla 1.01,609. Joukkuesprintissä hän sai hopeaa. Ateenan olympialaisissa 2004 hän oli joukkuesprintissä viides. Queally voitti maailmanmestaruuden joukkuesprintissä 2005. Hän sai samassa lajissa MM-hopeaa 1999, 2000 ja 2006 sekä pronssia 2001. Kilometrin aika-ajossa hän saavutti MM- hopeaa 2005 ja pronssia 2000. Hän voitti joukkuetakaa-ajon Euroopan- mestaruuden 2010. Queally saavutti Kansainyhteisön kisoissa viisi hopeamitalia: kilometrin aika-ajossa 1998, 2002 ja 2006, joukkuesprintissä 2002 ja 2006. == Lähteet == Luokka:Englantilaiset ratapyöräilijät Luokka:Brittiläiset olympiavoittajat Luokka:Vuonna 1970 syntyneet Luokka:Elävät henkilöt
Pullach im Isartal

Pullach im Isartal on kunta Etelä-Saksassa Ylä-Baijerin hallintopiirissä Baijerin osavaltiossa. Se sijiaitsee 10 kilometriä Münchenistä etelään. Pullachissa toimii yksi Saksan valtiollisen tiedusteluorganisaation Bundesnachrichtendienstin päätoimipaikoista. Kunnan pinta-ala on 7,41 neliökilometriä ja vuoden 2020 lopussa siellä asui 8 894 asukasta. == Maantiede == Pullach sijaitsee Isar-joen varrella, joen länsipuolella. Pullachin naapurikaupunkeja ovat Grünwald, joka sijaitsee joen vastakkaisella puolella, sekä Baierbrunn ja München. Pullachin länsipuolella sijaitsee kunnallishallinnoton metsäalue. ==Historia== Pullach mainitaan kirjallisesti ensimmäisen kerran asiakirjassa, jolla herttua Tassilo III lahjoitti maata Schäftlarnin luostarille vuonna 776. Arkeologiset löydöt osoittavat alueen olleen asuttu jo noin 1500-2000 eaa. Alueella ovat aikojen saatossa asuneet niin keltit kuin roomalaisetkin. Keskiajalla paikkakuntaa kutsuttiin nimellä Poahloh, Puachloch tai Pohloh. Kun Pullachin kautta kulkevat rautatiet Maximiliansbahn (1854) ja Isartalbahn (1891) rakennettiin, Pullachista tuli suosittu vapaa-ajan matkailukohde müncheniläisille. Vuonna 1894 aloitti toimintansa vesi- ja höyryvoimalaitos Höllriegelskreuthin kunnanosassa. Tämä loi pohjan Höllriegelskreuthin kehittymiselle teollisuusalueeksi. Vuonna 1903 Gesellschaft für Linde's Eismaschinen -niminen kylmäkoneyritys perusti sinne yhden ensimmäisistä teollisista ilmanerotuslaitoksista. Yrityksestä kehittyi nykyinen kaasualan konserni Linde AG. Lindellä on edelleen suuri toimipiste Höllriegelskreuthissa.125 Years of Linde: A Chronicle. Viitattu 30.10.2014. ==Lähteet== == Aiheesta muualla == *Kunnan verkkosivut Luokka:Baijerin kunnat Luokka:Münchenin piirikunta
Penangin lippu

Penangin lippu on Malesian Penangin osavaltion tunnus. Lipussa on sininen, valkoinen ja keltainen pystyraita, joista sininen kuvaa Pulau Pinang saarta ympäröivää merta, keltainen rikkautta ja valkoinen rauhaa. Lipun puu on arekapalmu, josta on johdettu osavaltion nimi. Malaijin kielellä arekapalmu on pinang. ==Lähteet== Luokka:Malesian osavaltioiden ja territorioiden liput
Emma Bell

Emma Jean Bell (s. 17. joulukuuta 1986 Woodstown, New Jersey) on yhdysvaltalainen näyttelijä. Hänet tunnetaan parhaiten rooleistaan elokuvissa Frozen (2010) ja Final Destination 5 (2011) sekä televisiosarjoissa The Walking Dead ja Dallas. Emma Bell kasvoi Stantonissa New Jerseyssä ja muutti New Yorkiin 16-vuotiaana. Hän opiskeli Performing Arts High Schoolissa Manhattanin Upper East Sidella. Bellin molemmat vanhemmat ovat televisiotuottajia. Bellin näyttelijänura alkoi, kun hän esiintyi kabaree- näytöksessä New Yorkissa 12-vuotiaana. Vanhempana hän on näytellyt useissa tv- sarjoissa, kuten Third Watch, Kova laki: Erikoisyksikkö, CSI: Miami ja Supernatural. == Lähteet == ==Aiheesta muualla== * Luokka:Yhdysvaltalaiset näyttelijät Luokka:Vuonna 1986 syntyneet Luokka:Elävät henkilöt Luokka:Yhdysvaltalaiset lapsinäyttelijät
Perakin lippu

Perakin lippu on Malesian Perakin osavaltion tunnus. Lippu koostuu valkoisesta, keltaisesta ja mustasta raidasta, jotka kuvaavat Perakin sulttaanin kuninkaallisen suvun jäseniä. Sulttaanin raita on valkoinen, keltainen kuvaa rajah mudaa ja musta raja di-hiliriä. ==Lähteet== Luokka:Malesian osavaltioiden ja territorioiden liput
Olympiaschanze

Olympiaschanze on hyppyrimäki Sankt Moritzissa Graubündenin kantonissa Sveitsissä. Lähellä Olympiaschanzea on kolme pienempää hyppyrimäkeä. Olympiaschanze rakennettiin vuoden 1928 talviolympialaisia varten ja vuoden 1948 talviolympialaisten mäkihyppykilpailut hypättiin Olympiaschanzesta. ==Olympiaschanze== ===Historia=== Ensimmäinen mäkihyppykilpailu järjestettiin Sankt Moritzissa vuonna 1895. Olympiaschanze rakennettiin vuoden 1928 talviolympialaisia varten. Olympiaschanze korvasi Julierschanzen, joka jäi pienemmäksi harjoittelumäeksi 1950-luvulle asti. Olympiaschanzen suunnitteli arkkitehti Robert Staumann. K70-mäki avattiin 20.1.1927 ja vuoden 1928 talviolympialaisissa kilpailun voitti norjalainen Alf Andersen. Vuonna 1948 talviolympialaiset järjestettiin toisen kerran Sankt Moritzissa, kilpailun voitti norjalainen Petter Hugsted. Mäkeä on suurennettu vähitellen. Lumi sataa mäkeen aikaisin ja ennen lumetusvälineiden kehittymistä monet maajoukkueet leireilivät mäessä ennen kauden alkua. Mäestä on hypätty olympialaisten lisäksi maailmancupia ja Continental Cupia Tapaninpäivänä. Marraskuussa 2002 hypättiin vuosittaiset kilpailut ja samalla juhlittiin satavuotista SC Alpina St. Moritz-seuraa. Vuonna 2006 heräsi huoli mäen tulevaisuudesta ja 95. Tapaninpäivän kilpailut jouduttiin perumaan turvallisuussyistä. Mäen uudelleen rakentamisesta on valmiit suunnitelmat ja uuden HS106-mäen rakennustyöt on tarkoitus aloittaa syksyllä 2014. ===Mäkiennätyksen kehittyminen (miehet)=== Mäkiennätyksen 105,5 metriä on hypännyt Thomas Thurnbichler. Päivämäärä Hyppääjä Pituus Kilpailu Kommentti 1927 Sverre Lislegaard 63,0 m 18.2.1928 Alf Andersen 64,0 m Talviolympialaiset 1928 18.2.1928 Jacob Tullin Thams 73,0 m Talviolympialaiset 1928 Kaatunut http://library.la84.org/6oic/OfficialReports/1928/1928w2.pdf 1930 Sigmund Ruud 69,0 m 1932 Reto Badrutt 70,0 m 1932 Sigmund Ruud 72,0 m 1955 Ossi Laaksonen 73,0 m 1963 Harry Glaß 73,5 m 1963 Giacomo Aimoni 75,0 m 1964 Heini Ihle 77,0 m 1965 Giacomo Aimoni 85,0 m 1966 Ladislav Divila 87,0 m 1971 Tauno Käyhkö 88,0 m 1975 Johan Sætre 90,0 m 1975 Hiroshi Itagaki 92,0 m 1977 Walter Steiner 94,0 m K90 mäen mäkiennätys 1993 Kenji Ogiwara Silvain Guillaume 96,0 m 1996 Mario Stecher 96,5 m 1996 Frode Håre 97,0 m 1996 Martin Höllwarth 97,5 m 1996 Yukitaka Fukita 98,0 m 26.12.1999 Satoshi Mori 98,5 m Continental Cup 15.3.2000 Michael Gruber 101,0 m Yhdistetyn maailmancup 2001 Sylvain Freiholz 102,5 m 2001 Teppei Takano 103,5 m 26.12.2002 Bastian Kaltenböck 104,0 m Continental Cup 21.3.2004 Thomas Thurnbichler 105,5 m FIS Cup ===Mäkiennätyksen kehittyminen (naiset)=== Naisten mäkiennätyksen 84,0 metriä on hypännyt Monika Pogladič. Päivämäärä Hyppääjä Pituus Kilpailu Kommentti 19.3.2004 Monika Pogladič 81,0 m FIS Race 20.3.2004 Monika Pogladič 84,0 m FIS Race ==Lähteet== *http://www.skisprungschanzen.com/EN/Ski+Jumps/SUI- Switzerland/St.+Moritz/0520-Olympiaschanze/ ===Viitteet=== Luokka:Sveitsin hyppyrimäet Luokka:Talviolympialaiset 1928 Luokka:Talviolympialaiset 1948 Luokka:Sankt Moritzin rakennukset ja rakennelmat Luokka:Sankt Moritzin urheilu
Thelocactus

Thelocactus on pienehkö kaktuskasvisuku. Tieteellinen nimi tulee kreikankielen nänniä tarkoittavasta sanasta.Anderson 2001:656 == Tuntomerkit == Kasvit ovat yksi- tai monivartisia, pallomaisia tai lieriömäisiä, 3-25 cm korkeiksi kasvavia, ja niillä on tavallisesti selvät kyhmyt varressaan. Areoleissa eli kääpiöversoissa on toisinaan osittain kehittyneet uurteet, joskus myös mesirauhasia. Piikit ovat äärimmäisen vaihtelevia, keskipiikkejä on enintään viisi, joskus ei yhtään, säteittäispiikkejä 0-25 Kukat sijaitsevat varsikyhmyjen päissä ja ovat avoinna päivisin keväällä ja kesällä. Hedelmä on vihreä tai kirkkaanpunainen, enimmäkseen kuiva, ja avautuu tyvessä olevilla rei'illä. Siemenet ovat mustia, päärynänmuotoisia, pintakuvioisia. == Levinneisyys == Suku kasvaa enimmäkseen Chihuahuan aavikon kalkkikivialueilla ja Teksasin kuivilla heinä- ja pensastoalueilla. Lisäksi lajeja on Meksikon pohjois- ja keskiosissa yli 2200 m:n korkeudella merenpinnasta. == Lajit == Suvussa on 12 lajia:Anderson 2001:656ss *Thelocactus bicolor *Thelocactus conothelos *Thelocactus garciae *Thelocactus hastifer *Thelocactus heterochromus *Thelocactus hexaedrophorus *Thelocactus lausseri *Thelocactus leucacanthus *Thelocactus macdowellii *Thelocactus rinconensis *Thelocactus setispinus *Thelocactus tulensis == Lähteet == *Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === == Aiheesta muualla == *Cacti Guide Luokka: Kaktuskasvit
BioShock 2

BioShock 2 on 2K Marinin kehittämä ensimmäisen persoonan ammuntapeli, joka julkaistiin alun perin helmikuussa 2010 Microsoft Windowsille, PlayStation 3:lle ja Xbox 360:lle sekä myöhemmin vuonna 2012 myös OS X:lle. Peli on jatkoa vuonna 2007 julkaistulle BioShockille. Peli sijoittuu kuvitteelliseen dystooppiseen kaupunkiin, Raptureen. Pelin tapahtumat sijoittuvat kahdeksan vuotta edellisen osan tapahtumien jälkeen. Pelaaja ohjaa Big Daddya, jonka tulee löytää hänen vuosia sitten kadonnut Pikkusisko. == Ääninäyttelijät == == Vastaanotto == Peli on saanut positiivisen vastaanoton. IGN antoi pelille arvosanaksi 9.1/10, GamesRadar 10/10, GameTrailers 8.8/10, GameSpy 4/5, ja Edge 8/10. Myös Suomessa peliä kehuttiin. Gamereactor antoi pelille arvosanaksi 9/10 ja totesi pelin olevan "kerrassaan viihdyttävä kokonaisuus". Pelaaja antoi arvosanaksi myös 9/10, V2.fi 4/5 ja Konsolifin 4/5. == Lähteet == == Aiheesta muualla == * * *Virallinen sivusto Luokka:Vuoden 2010 videopelit Luokka:BioShock Luokka:1950-luvulle sijoittuvat videopelit Luokka:1960-luvulle sijoittuvat videopelit Luokka:Ensimmäisen persoonan ammuntapelit Luokka:Kauhuvideopelit Luokka:Windows-pelit Luokka:MacOS-pelit Luokka:PlayStation 3 -pelit Luokka:Xbox 360 -pelit Luokka:Dystopiavideopelit Luokka:Yhdysvalloissa kehitetyt videopelit Luokka:Nintendo Switch -pelit Luokka:Unreal Engine -pelit
Artipelag

thumb|300px|Artipelagin sisäänkäynti thumb|300px|Artipelagin aulatilat Artipelag on Ruotsissa Värmdön kunnassa sijaitseva taidemuseo. Se valmistui vuonna 2012, ja arkkitehtina toimi Johan Nyrén.Mattias Henrikson: Alla dessa utflykter runt Stockholm. Ordalaget 2013. Kappale Arkipelag, s. 42. Rakennuskompleksi on tehty betonista, tervatusta männystä ja lasista. Sen pinta-ala on 10 000 neliömetriä. Museon taustalla on Babybjörn-yrityksen perustaja Björn Jakobson, joka sai vuonna 2000 idean taide- ja kulttuuritalon rakentamisesta Tukholman saaristoon. Ensimmäiset piirustusluonnokset rakennusta varten tehtiin vuonna 2008.Jenny Leonardz: Ny konsthall på naturens villkor SvD 2.5.2012. Viitattu 30.10.2014. == Lähteet == == Aiheesta muualla == * Artipelagin kotisivut Luokka:Ruotsin taidemuseot Luokka:Värmdön kunta
Thomas Murphy (tasavaltalainen)

Thomas Murphy, gaeliksi Tomás Mac Murchaidh, "Slab", "Laatta", (s. 26. elokuuta 1949) on luultavasti Väliaikaisen IRA:n henkilöstöpäällikkö. Murphyn maatila on Irlannin ja Pohjois-Irlannin rajalla. Murphy käytti sitä salakuljetukseen. Murphy eteni IRA:n hierarkiassa Etelä-Armaghin prikaatin johtajaksi. Murphy sai maineen hyvin väkivaltaisena miehenä. Murphy myös hankki IRA:lle petoksilla ja salakuljetuksilla suuria määriä rahaa. == Murphyn toiminta IRA:ssa == Murphy toimi IRA:ssa koko levottomuuksien ajan, 1969-1998 mutta ei ollut koko aikaa mukana sotatoimissa. Edes Ison-Britannian SAS- erikoisjoukot eivät 80-luvulla kyenneet ottamaan kiinni IRA:n henkilöstöpäällikkö Thomas Murphyä, jota kutsuttiin liikanimellä "Slab", "Laatta" Thomas "Slab" Murphy, killer who never faced justice. Thomas Murphy on poikamies, jolla on kaksi veljeä. Joidenkin mukaan kutsumanimi "Laatta" tulee siitä, että Murphyllä oli tapana pudotella betonijärkäleitä vihaamiensa, käsiinsä saamien varpaille, toisten mukaan siitä, että Murphy oli puhelias. Murphy asui Irlannissa Crossmaglenin ja rajan lähellä Ballynabyssa, Hackballscross:issa, Larkins Roadilla. Murphy surmautti toimiessaan Etelä- Armaghin alueella toimivan ASU:n johdossa yli 100 turvajoukkojen jäsentä. Murphy oli mukana mm Warrenpointin väijytyksessä 1979, jolloin 18 brittisotilasta kuoli. Niinpä Murphy sai maineen eräänä vaarallisimmista IRA:n miehistäIs 'Slab' Murphy's bloody reign drawing to an end?. Murphyn maatilaa voitiin käyttää salakuljetukseen, koska eräs sen aitta oli osin Pohjois- Irlannin puolella rajaa. Kun Murphyn toimista ei ollut todisteita, tätä ei kyetty pidättämään. Niinpä armeija suunnitteli Murphyn surmaamista pommiattentaatilla, mutta operaation pelättiin johtavan kaaokseen Pohjois- Irlannissa ja esikunta hylkäsi senAdams 1987, s 219-225. == Petos- ja salakuljetusepäilyt == Murphy joutui 2000-luvulla pidätyksen kohteeksi petosepäilyistä, mutta säilyi takuiden ja takaisinmaksujen jälkeen vapaana miehenä. == Lähteet == * === Viitteet === Luokka:Pohjois-Irlannin levottomuudet Luokka:Irlantilaiset henkilöt Luokka:Elävät henkilöt Luokka:Vuonna 1949 syntyneet
Gustavsbergin posliinimuseo

thumb|300px|Gustavsbergin posliinimuseo Gustavsbergin posliinimuseo () on Ruotsissa Gustavsbergissa sijaitseva museo. Sitä ylläpitää Värmdön kunta.Nationalmuseum: Gustavsbergs Porslinsmuseum Viitattu 8.8.2015. Gustavsbergin posliinitehdas perustettiin vuonna 1825 ja museo esittelee ruotsalaista posliini- ja teollisuushistoriaa samasta vuodesta alkaen.Mattias Henrikson: Alla dessa utflykter runt Stockholm. Ordalaget 2013. Kappale Gustavsbergs Porslinsmuseum, s. 37–39. Ruotsin kansallismuseo sai vuonna 2001 lahjoituksena yli 40 000 esinettä käsittävän Gustavsberg-kokoelman, josta on valittu edustava valikoima museoon nähtäville. Kokoelman esineet on valmistettu Gustavsbergin posliinitehtaalla 1830-luvun ja vuoden 1994 välisenä aikana. Siihen kuuluu esimerkiksi studiossa valmistettuja taide-esineitä, vanhempia saniteettituotteita ja koekappaleita eli esineitä, joita ei koskaan otettu tuotantoon. Museorakennus on vuodelta 1904. == Lähteet == == Aiheesta muualla == * Museon esittely kunnan sivuilla * Upplev Värmdö! Luokka:Ruotsin museot Luokka:Värmdön kunta
Fenkyylialkoholi

Fenkyylialkoholi eli fenkanoli (C10H18O) on terpeeneihin kuuluva orgaaninen yhdiste, joka sisältää alkoholeille tunnusomaisen funktionaalisen ryhmän. Yhdistettä voidaan käyttää hajusteissa. ==Esiintyminen luonnossa ja ominaisuudet== Fenkyylialkoholia esiintyy pienissä määrin useiden kasvien eteerisissä öljyissä. Muun muassa fenkolissa (Foeniculum vulgare), appelsiini, limetin, greipin ja muiden sitrushedelmien mehussa ja kuoressa, männyssä ja kuusessa. Huoneenlämpötilassa fenkyylialkoholi on väritöntä tai kellertävää kiteistä ainetta, jolla on kamferia ja sitruksia muistuttava tuoksu. Yhdiste liukenee vain hieman veteen ja paremmin orgaanisiin liuottimiin kuten etanoliin. == Valmistus == Fenkyylialkoholia valmistetaan tyypillisimmin pelkistämällä fenkonia ja puhdistetaan uudelleenkiteyttämällä bentseenin ja petrolieetterin seoksesta. == Lähteet == == Aiheesta muualla == *Human Metabolome Database (HMDB): Fenchol *Food Component Database (FooDB): Fenchol *ChemBlink: (1R)-(+)-Fenchyl alcohol *Pherobase: Floral Compound - fenchol *Dr. Duke's Phytochemical and Ethnobotanical Databases: Fenchol Luokka:Alkoholit Luokka:Terpeenit
Hîncești

Hîncești (, ) on kaupunki ja Hînceștin piirin hallintokeskus Moldovan keskiosissa. Se sijaitsee maanteitse noin 29 kilometriä Moldovan pääkaupunki Chișinăusta lounaaseen. Hînceștin väkiluku oli vuoden 2014 alussa noin 17 400 ja koko piirin 121 200. Kaupungin väkiluku oli kasvanut runsaalla 2 000 hengellä vuosikymmenessä; vuonna 2004 asukkaita oli 15 281. Paikkakunnan perustamisajankohtana pidetään vuotta 1500. Kaupungin lähistöllä on runsaasti keskiaikaista rakennusjäämistöä. Neuvostoaikana, aina vuoteen 1990 saakka kaupungin nimi Kotovski, kaupungissa syntyneen kommunistin ja puna-armeijan komentajan Grigory Kotovskin mukaan. Moldovan itsenäistyttyä Neuvostoliitosta maassa haluttiin kuitenkin luopua neuvostonimistöstä ja Hîncești sai vanhan nimensä takaisin. Kaupungissa on historiallinen museo. Keskustan länsipuolella on kommunistijohtaja Kotovskin patsas ja sen takana pieni järvi. Pääkaupunki Chișinăusta kulkee kaupunkiin päivittäin kymmenkunta linja-auto- tai reittitaksivuoroa. == Lähteet == Hînceşti
Stensbölen kartano

Stensbölen kartano (ruots. Stensböle gård) on Porvoossa Uudellamaalla sijaitseva kartano. Stensbölessä oli kartano jo 1300-luvulla. Turun tuomiokirkon Mustakirja vuodelta 1327 mainitsee myös Stensbölen. Kartano kehittyi 1800-luvun puoliväliin saakka viljelytilana. Kartanon nykyinen puinen päärakennus on valmistunut vuoden 1814 jälkeen. Suuri kartanopuisto on istutettu 1700-luvulla. Talousrakennuksista vanhin on vuonna 1777 rakennettu aitta. Stensbölen kartanon omistajia ovat olleet muun muassa Rotkirchin ja Wallenskjöldin (Wallenius-suvun haaraWallenius, 3 sukukirja 1946. Laatinut H.Wallenius. Viitattu 1.1.2016) suvut. Vuonna 1990 Stensbölen tila lahjoitettiin Svenska litteratursällskapet i Finlandille. Kartanon maista 130 hehtaarin metsä-alue kuuluu vanhojen metsien suojeluohjelmaan. Natura- alueeseen kuuluvista Stensbölen kartanon maista on rauhoitettu suuria alueita yksityisinä suojelualueina. Stensbölen ovat muodostaneet päätilan ohella Wentzelsgård, Herrbacka ja Askolan pitäjän Nietoon kylän neljä rälssitilaa. Pinta-ala on yhteensä noin 1 300 hehtaaria. Stensbölen kartanosta on kirjoitettu laaja historiikki kirjassa "Stensböle i Borgå, En herrgård under 700 år" Svenska litteratursällskapet i Finland-yhdistyksen toimesta vuodelta 2004. == Lähteet == Luokka:Porvoon kartanot Luokka:Suomen 1800-luvulla rakennetut rakennukset ja rakennelmat
Parhaat – 24 suosikki-iskelmää

Parhaat – 24 suosikki-iskelmää on Jukka Kuoppamäen vuonna 1989 julkaistu kahden vinyylin kokoelma-albumi. Se tunnetaan myös nimellä Iskelmäkansio. == Kappaleet == === LP 1 === A-puoli #Valtatie #En toisten sua mä katsovan sois #Mä sinun luokses saavun #Kortti tuo – kortti vie #Näin sävel soi #Ei voi kuin valittaa B-puoli # * Pieni mies #Vain elämää #Minä lähdin – sinä jäit #Ei kauniimpaa #Oi rakkahin #Casanova === LP 2 === A-puoli #Uinu poikani vain #Marraskuun aamu #Hyvä on #Ei veri, vaan punaviini #Sinä päivänä #Hyvät naiset, hyvät herrat B-puoli # * Kultaa tai kunniaa #Ken elää, hän näkee #100.000.000 X 100.000.000 #Paljon sanomatta jää #Nouseva aurinko #Sininen ja valkoinen == Lähteet == Luokka:Jukka Kuoppamäen kokoelma-albumit Luokka:Vuoden 1989 kokoelma-albumit
Harmaakerttuorneero

Harmaakerttuorneero (Xenerpestes minlosi) on kerttuorneeroiden sukuun kuuluva varpuslintulaji. ==Levinneisyys== Harmaakerttuorneeroa tavataan Ecuadorissa, Kolumbiassa ja Panamassa. Lajia on kuvattu harvinaiseksi, mutta sen levinneisyysalue on laaja, eikä sen uskota olevan vaarassa. Se on luokiteltu elinvoimaiseksi. ==Lähteet== Luokka:Kerttuorneerot
Kerttuorneero

Kerttuorneero (Xenerpestes singularis) on orneeroiden heimoon kuuluva varpuslintu. ==Levinneisyys== Kerttuorneeroa tavataan Ecuadorissa ja Perussa. Laji on harvinainen, ja sitä uhkaa elinympäristöjen tuhoutuminen. ==Lähteet== Luokka:Kerttuorneerot
Marie-Adélaïde

Marie-Adélaïde (14. kesäkuuta 1894 – 24. tammikuuta 1924) oli Luxemburgin suurherttuakunnan suurherttuatar. Hän oli isänsä,Vilhelm IV, Luxemburgin suurherttuan ja Nassaun nimellisen herttuan vanhin lapsi. Marie-Adélaide oli ensimmäinen Luxemburgin alueella syntynyt hallitsija pitkään aikaan ja samoin Luxemburgin ensimmäinen naismonarkki sitten 1700-luvun lopun. Edellinen Luxemburgin hallitsijana ollut nainen oli vuonna 1780 kuollut Pyhän saksalais- roomalaisen keisarikunnan keisarinna Maria Teresia, ja edellinen Luxemburgin alueella syntynyt Luxemburgin hallitsija oli Juhana Luxemburgilainen, joka kuoli 1346. Marie-Adélaïde nousi valtaan isänsä kuoltua 1912. Hän hallitsi koko ensimmäisen maailmansodan ajan. Saksan keisari Vilhelm II, jonka joukot olivat miehittäneet Luxemburgin, vieraili Marie-Adélaïden luona, mitä pidettiin myöhemmin kansan keskuudessa ongelmallisena. Sodan jälkeen hän luopui kruunusta vuonna 1919 pikkusisarensa Charlotten hyväksi. Hän siirtyi Italiaan, jossa hän eli nunnana. == Lähteet == == Aiheesta muualla == Luokka:Aateliset Luokka:Luxemburgin suurherttuat Luokka:Vuonna 1894 syntyneet Luokka:Vuonna 1924 kuolleet
Ahmasoja (Eura)

Ahmasoja on Satakunnassa Eurassa 8,6 kilometriä pitkä joki, joka yhtyy Eurajokeen sen vasemmalta puolelta 49,7 km ylävirtaan Euran keskustassa. Ahmasoja on Isosuon-Ahmasjärven valuma-alueen laskujoki ja se kuuluu Eurajoen vesistöön. Koko vesistön laskujoki on Eurajoki, joka purkaa vetensä Selkämereen Eurajoensalmessa Eurajoen kunnassa. == Joen kulku ja ominaisuuksia == Ahmasojan lähde on Ahmasjärvi, joka sijaitsee Euran kunnan länsiosassa laajan Omasuon laidassa Neittamon ja Mestilän kylien välissä. Ahmasjärvi on tyypillinen metsäjärvi, jonka rannoilla on mökkejä ja pieni maatila. Sen korkeus merenpinnasta on 46,5 metriä. Ahmasjärveä ympäröivä Omasuo on ojitettu 1960-luvun lopussa ja sen ojien vedet on ohjattu suoraan Ahmasojaan. Ahmasojan pääuoma on 8,6 kilometriä pitkä ja sen suu sijaitsee 32,5 metriä merenpinnan yläpuolella. Ahmasojan uomaa on vuosikymmenien saatossa oikaistu ja perattu moneen otteeseen. Ennen Savikon peltoaukeaa joki kulkee luonnollista uomaansa noin 2 kilometriä, mutta alempana sen uomaa on oikaistu suoraksi noin 3,5 kilometrin osuudelta Savikon peltoaukean pohjoisreunalle asti. Savikon ja Eurajoen liittymiskohdan välillä ovat monet aukeat suo- ja metsämaastosta raivattuja peltoja. Vaikka uoma polveilee ja meanderoi tasaisessa savimaastossa, ei uomaa voi enää pitää luonnollisena, sillä sekin osuus on perattu ja oikaistu useaan kertaan. Tämä käy ilmeiseksi, kun vertaa Ahmasojaa Olof Mörtin karttaan vuodelta 1696. Ahmasoja saa vetensä monesta haarasta, joista yksi oja tuo vettä kahdesta Euran ja Rauman rajalla sijaitsevasta metsäjärvestä ja valuma-alueensa pohjoisosan soilta. Nämä järvet ovat Lavajärvi ja Neittamojärvi, jotka ovat yhteydessä toisiinsa Makkarkoskenojan kautta. Lavajärven pinta on 56,6 metriä ja Neittamojärven pinta on 48,6 metriä merenpinnan yläpuolella. Neittamojärvestä molempien vedet jatkavat eteenpäin puroa ja suo-ojaa myöten Isosuon kautta Ahmasojaan Savikon peltoaukean pohjoiskulmassa. Siellä se yhtyy Ahmasojaan sen vasemmalta puolelta 40 metriä merenpinnan yläpuolella ja noin 3,3 kilometriä ennen Eurajoen suuta. Ojan valuma-alueen pinta-alaa on liittymiskohdan yläpuolella 13,1 km². Ahmasojan pääuoman valuma-alueen pinta-ala on samassa liittymiskohdassa 19,1 km². Ojan yli on rakennettu lukuisia yksityisiä siltoja ja joen alajuoksulla uoman ylittävät sekä Harjavallan ja Uudenkaupungin yhdistävä kantatie 42 että Euran kylätie. Ahmasojan suu sijaitsee Euran ydinkeskustassa. == Nimitys == Lounais- Suomen murteissa sanalla oja viitataan sekä luonnonmuotoiseen puroon että kaivettuun ojaan. Myös pientä jokea voidaan nimittää ojaksi. Ahmasoja on koko matkaltaan alle 10 metriä leveä ja suurimmalta osaltaan alle 5 metriä leveä. Uuden vuonna 2012 voimaan astuneen Suomen lain mukaan joen valumisalue on vähintään 100 km². == Lähteet == == Aiheesta muualla == * Euran kunta: Ahmasojan koulu * Turun maakunta-arkisto: Turun ja Porin lääninkanslian vesiasioiden hakemisto, Ahmasojan tapauksia Luokka:Euran joet Luokka:Eurajoen vesistö
Quintin Hogg

Quintin McGarel Hogg eli lordi Hailsham, vuodesta 1970 Hailshamin paroni, vuosina 1950–1963 Hailshamin 2. varakreivi, KG, CH, PC, QC, FRS (9. lokakuuta 1907 – 12. lokakuuta 2001) oli brittiläinen poliitikko ja lakimies, joka tuli tunnetuksi uransa pituudesta, vahvasta kampanjoinnista konservatiivipuolueen puolesta ja poliittisesta kirjoittelustaan. Hän toimi yli vuosikymmenen lordikanslerina, jota tehtävää myös hänen isänsä, Hailshamin varakreivi oli hoitanut. Hogg opiskeli Eton Collegessa ja Oxfordin yliopistossa. Hän oli Britannian parlamentin alahuoneen jäsen 1938–1950 ja osallistui ensimmäisen kerran Britannian hallitukseen 1945. Hailsham siirtyi alahuoneesta ylähuoneeseen vuonna 1950 isänsä kuoltua, kun hän peri isänsä varakreivin arvon. Hogg toimi konservatiivipuolueen puheenjohtajana 1957–1959 puoluejohtaja Harold Macmillanin kaudella.Möller, Knud: ”Hailsham, Quintin McGarel Hogg (1907)”, teoksessa Hogg hyökkäsi vahvasti seksiskandaalin kouriin joutunutta John Profumoa vastaan ja suhtautui jyrkän kielteisesti homoseksuaalisuuteen. ==Kirjallisia teoksia== *The Left was Never Right (1945) *The Case for Conservatism (1947) *The Door Wherein I Went (omaelämäkerta, 1975) *A Sparrow's Flight: Memoirs (omaelämäkerta, 1990) ==Lähteet== Luokka:Yhdistyneen kuningaskunnan alahuoneen jäsenet Luokka:Yhdistyneen kuningaskunnan ylähuoneen jäsenet Luokka:Brittiläiset asianajajat Luokka:Brittiläiset paronit Luokka:Vuonna 1907 syntyneet Luokka:Vuonna 2001 kuolleet
Blackburn Iris

Blackburn Iris oli brittiläinen kaksitasoinen lentovenetyyppi, jossa oli kolme moottoria. Sitä valmistettiin vuodesta 1926. Britannian ilmavoimat käytti sitä vuoteen 1934 asti. Helmikuussa 1931 Blackburn Iris -koneelle S 238 tapahtui kohtalokas onnettomuus Plymouthin satamassa. Kahdeksan koneen 12-henkisestä miehistönsä sai surmansa. == Lähteet == Iris Luokka:Lentoveneet
Kaizer Chiefs FC

Kaizer Chiefs Football Club on vuonna 1970 perustettu eteläafrikkalainen jalkapalloseura Johannesburgin kaupungista. Seura pelaa maan pääsarjassa ABSA Premiershipissä. Se pelaa kotiottelunsa noin 95 000 katsojaa vievässä vuoden 2010 MM-finaalin näyttämössä Soccer Cityssä. Seura on maan menestynein jalkapallojoukkue 11 liigamestaruudellaan ja on myös Etelä-Afrikan suosituin urheiluseura. Kaikki maat mukaan laskien Kaizer Chiefsillä on noin 16 miljoonaa fania. Seuralla on paikallisvastustaja, Orlando Pirates, joka on niin ikään Johannesburgista. Nämä seurat ovat maan menestyneimpiä seuroja ja niiden välisissä otteluissa on aina ollut erityislataus. Brittiläinen indiepop-bändi Kaiser Chiefs on saanut nimensä seuran mukaan, sillä Kaizer Chiefsin entinen pelaaja Lucas Radebe pelasi pitkän aikaa bändin jäsenten suosikkiseurassa, Leeds Unitedissa. Vuosina 2012-2015 seuraa valmensi Suomen jalkapallomaajoukkuettakin valmentanut Stuart Baxter. == Historiaa == Vuonna 1970 perustettu Kaizer Chiefs voitti ensimmäisen mestaruutensa maan pääsarjassa National Premier Soccer Leaguessa neljä vuotta perustamisensa jälkeen eli vuonna 1974. National Premier Soccer League-nimellä pidetyn liigan seura voitti myös vuosina 1977, 1979, 1981 ja 1984. Vuonna 1985 liigan nimi muuttui National Soccer Leagueksi ja tämän Chiefs onnistui voittamaan vuosina 1989, 1991, 1992. Liigan nimi muuttui jälleen vuonna 1996, nyt muotoon ABSA Premiership. Tällä nimellä nykyisinkin tunnetun liigan joukkue on onnistunut voittamaan kausina 2003-04, 2004-05 ja viimeisimpänä kaudella 2012-13. Vuosien aikana Amakhosi-lempinimellä tunnettu joukkue on pelannut yhdeksällä eri stadionilla, joista nykyisellä Soccer Cityllä eli FNB Stadiumilla seura on pelannut vakituisesti kaudesta 2010-11 lähtien. == Lähteet == * * http://www.national-football-teams.com/club/2261/2014_1/Kaizer_Chiefs.html Luokka:Eteläafrikkalaiset jalkapalloseurat Luokka:Johannesburgin urheilu Luokka:Vuonna 1970 perustetut urheiluseurat
Stenhamra

Stenhamra on taajama Ruotsissa Ekerön kunnassa Färingsön saaressa. Siellä on aikaisemmin tehty kivenlouhintaa. Vanhaa kivilouhosta on käytetty elokuvien kuvauspaikkana 1950-luvulta alkaen, esimerkiksi Veljeni, Leijonamielessä ja Peppi Pitkätossussa.Stockholms läns museum: Besöksmål - Stenhamra stenhuggarsamhälle Viitattu 29.3.2015. == Historia == Tukholman katujen kivipäällysteitä alettiin 1850-luvun loppuun päin mentäessä vaihtaa, ja jotta saataisiin riittävästi kiveä, kaupunki osti vuonna 1884 graniittivuoren Mälarenin rannalta.Mattias Henrikson: Alla dessa utflykter runt Stockholm. Ordalaget 2013. Kappale Stenhamra, s. 71–73. Paikka sai nimen Stenhamra. Sittemmin Tukholmaan alettiin ostaa kiviä Blekingestä ja Bohuslänistä, jolloin Stenhamrassa tuotanto väheni. Vuosisadan vaihteesta ensimmäiseen maailmansotaan kivenhakkaajia oli 120–136. Kivenhakkaajille Stenhamra oli eristynyt yhteiskunta, jossa asuttiin, työskenneltiin ja vietettiin vapaa- aika. Kun toiminta loppui vuonna 1937, työpajat jäivät rappeutumaan tai purettiin. Nykyään asuinrakennuksia käytetään kesäasuntoina, ja useimmat taloista ovat melkein muuttumattomassa kunnossa. Tukholman kaupunki vuokraa taloja kesäasunnoiksi. == Lähteet == == Aiheesta muualla == * Stockholms läns museum Luokka:Ekerön kunta Luokka:Ruotsin taajamat
CCTV-5+

CCTV-5+ (Sports Plus) on kiinalaisen CCTV:n julkinen pääurheilukanava, joka lähettää urheilutapahtumia teräväpiirtona. Lähetykset alkoivat 30. kesäkuuta 2008. Kanava tehtiin erityisesti vuoden 2008 kesäolympialaisia ja saman vuoden kesäparalympialaisia varten. Koska Kiinassa on koko ajan vain enemmän ja enemmän HD-kanavia, CCTV päätti vaihtaa kanavan nimeksi "CCTV-5+ Sports Plus" 18. elokuuta 2013 alkaen. Se on CCTV:n toinen urheilukanava. Kanava oli aiemmin saatavana vain valituille kaapeli-/satelliittitarjoajille. ==Aiheesta muualla== *Virallinen sivusto Luokka:Kiinalaiset televisiokanavat Luokka:Vuonna 2008 perustetut televisiokanavat Luokka:CCTV
Ihon alla

Ihon alla voi tarkoittaa ainakin seuraavia: * Ihon alla (Under the Skin), brittiläinen elokuva vuodelta 1997 * Ihon alla, suomalainen televisiosarja.
Ruusunen (sukunimi)

Ruusunen on sukunimi, joka on muun muassa seuraavilla suomalaisilla henkilöillä: * Aimo Ruusunen (s. 1948), toimittaja * Juhani Ruusunen (s. 1934), jääkiekkoilija * Jukka Ruusunen (s. 1958), Fingridin toimitusjohtaja * Kalle Ruusunen (1912–1999), oopperalaulaja * Kari Ruusunen (s. 1948), diplomi- insinööri ja yritysjohtaja, teollisuusneuvos * Rasmus Ruusunen (s. 2003), jääkiekkoilija * Susan Ruusunen (s. 1970), entisen pääministeri Matti Vanhasen entinen naisystävä == Kuvitteellisia henkilöitä == * Roosa-Maaria "Roope" Ruusunen, televisiosarjassa Ruusun aika == Katso myös == * Prinsessa Ruusunen
Meidän perheen tähdet

Meidän perheen tähdet on suomalainen viihdeohjelma, joka perustuu brittiläiseen Big Star's Little Star -formaattiin. Ohjelmassa julkisuuden henkilöt ja heidän lapsensa vastaavat henkilökohtaisiin kysymyksiin. Jokaisessa jaksossa kilpailee kolme lasta ja heidän vanhempansa (tai isovanhempansa) tavoitteenaan päästä finaaliin ja voittaa palkinto hyväntekeväisyyskohteelle. == Jaksot == === Ensimmäinen tuotantokausi === Jakso Ensiesitys Katsojaluvut Vieraat 1\. 25.8.2014 188 000 Toni Nieminen Sinuhe Wallinheimo Sari Tamminen 2\. 1.9.2014 121 000 Petri ”Mauno” Ahonen Saija Lentonen Jussi Rainio 3\. 8.9.2014 107 000 Noora Karma Lasse Norres Marjo Niittyviita 4\. 15.9.2014 101 000 Saija Palin Antti Hakala Heidi Pakarinen 5\. 22.9.2014 92 000 Wilson Kirwa Johanna Rusanen-Kartano Mikko Ahti 6\. 29.9.2014 69 000 Rinna Paatso Abdirahim ”Husu” Hussein Elina Rintala 7\. 6.10.2014 93 000 Jethro Rostedt Heidi Kyrö Jupe Tuomola 8\. 13.10.2014 79 000 Esko Eerikäinen Anu Raipia Pertti ”Nipa” Neumann === Toinen tuotantokausi === Jakso Ensiesitys Katsojaluvut Vieraat 1\. 24.8.2016 87 000 Claudia Eve Mauri Pekkarinen Ilona Rauhala 2\. 31.8.2016 124 000 Aira Samulin Tino Singh Marika Fingerroos 3\. 7.9.2016 56 000 Mika Pohjonen Virpi Kätkä Merikukka Forsius 4\. 14.9.2016 alle 43 000 Sirkka-Liisa Anttila Jyrki Anttila Danita Westphal 5\. 21.9.2016 44 000 Risto Autio Susanna Indren Mikko Sipola 6\. 28.9.2016 56 000 Jenni Höijer Nina Mikkonen Satu Paavola 7\. 5.10.2016 43 000 Antti Majanlahti Saija-Reetta Kotirinta Iikka Forss 8\. 12.10.2016 53 000 Sakari Kuosmanen Jenni Ahola Olavi Tikka 9\. 19.10.2016 54 000 kooste-/kertausjakso == Lähteet == Luokka:2010-luvun suomalaiset televisiosarjat Luokka:TV5:n televisio-ohjelmat
Fălești

Fălești (, ) on kaupunki Pohjois-Moldovassa. Se on Făleștin piirin hallintokeskus ja sijaitsee maanteitse noin 130 kilometriä Moldovan pääkaupunki Chișinăusta luoteeseen. Kaupungin väkiluku oli vuoden 2014 alussa noin 16 800 ja koko Făleștin piirin 91 900. Kaupungin väkiluku oli kasvanut yli 1 800 hengellä vuosikymmenessä, sillä vuoden 2004 väestönlaskennassa asukkaita oli 14 931. Ukrainasta Moldovan pohjoisosan keskuksen Bălțin kautta saapuva eurooppatie E583 jatkaa Făleștin lounaispuolella rajan yli Romanian Iașiin. Myös pääkaupungista Unghenin kautta Bălțiin johtava Molodvan rautateiden rata kulkee Făleștin kautta. Rautatieasema on noin neljä kilometriä keskustan kaakkoispuolella. Kuva:Primăria Fălești.JPG|Kaupungintalo. Kuva:Consiliul raional Fălești 3.JPG|Făleștin piirihallinnon rakennus. Kuva:Stamp of Moldova md533.jpg | Kirkko (1795) molodvalaisessa postimerkissä. Kuva:Gara feroviară Fălești 4.JPG|Făleștin rautatieasema. Kuva:Spitalul raional Fălești 2.JPG|Piirisairaala. Kuva:Moldtelecom Fălești.JPG|Kansallisen teleyhtiön rakennus. Kuva:Centru comercial, FL.JPG|Pieni kauppakeskus. Kuva:Secția de Poliție din Fălești.JPG|Făleștin poliisiasema. == Lähteet == ==Aiheesta muualla== Fălești
Suomen beachfutismaajoukkue

Suomen rantafutismaajoukkue edustaa Suomea beachfutiksessa eli rantafutiksessa. Joukkue muodostettiin ensimmäisen kerran vuonna 2009 ja se pelasi ensimmäisen epävirallisen ottelunsa Viron rantafutismaajoukkuetta vastaan kesäkuussa 2009. Peli päättyi 4-1 tappioon. Suomen ainoan maalin teki Lasse Lind. Suomen maajoukkue sai virallisen aseman vuonna 2019 Palloliiton ja Suomen Rantajalkapallo ry:n yhteistyön alkaessa. Suomen rantafutismaajoukkueen ensimmäinen virallinen turnaus oli vuoden 2019 Euro Beach Soccer League, joka pelattiin Cataniassa, Italiassa. Suomi osallistui turnauksen B-divisioonaan. Lohkossa 1 oli Suomen kanssa Kreikka, Romania ja Serbia. Suomi sijoittui lohkossa kolmanneksi. == Suomen rantafutismaajoukkueen pelaajat == * MV Matias Sarelius * Panu Autio * Risto Lätti * Ilkka Pyyhtiä * Heikki Hannukainen * Joonas Vuonio * Topi Leinonen * Ilja Dementiev * Miika Tiira * Joona Tiira * Toni Toijala * Olli Vahala * Ismo Vahala Lähde == Lähteet == * http://yle.fi/uutiset/historiallinen_maaottelu_beachfutiksessa/5386796 * https://www.instagram.com/beachsoccerfinland/ === Viitteet === Beachfutis Luokka:Beachfutismaajoukkueet
Oravainen (täsmennyssivu)

Oravainen voi tarkoittaa seuraavia: * Oravainen, entinen kunta Pohjanmaalla, liitetty 2011 Vöyriin * oravainen, 1500-luvulla käytetty kuivan tavaran astiamitta * Oravainen, lampi Rautalammilla * Oravainen sukunimenä: ** Antti Oravainen (1863–1933), suomalainen kansansoittaja ** Petri Oravainen (s. 1983), suomalainen jalkapalloilija.
Ahmasjärvi (Eura)

Ahmasjärvi sijaitsee Eurassa Mestilän kylässä Satakunnassa ja kuuluu Eurajoen vesistön Isosuon-Ahmasjärven valuma-alueeseen. == Maantiede == Ahmasjärven pinta-ala on 33,6 hehtaaria ja se on noin 1,0 kilometriä pitkä ja 500 metriä leveä. Järven luusua sijaitsee sen pohjoisrannalla suuren Omasuon keskellä, mistä järven laskujoki Ahmasoja saa alkunsa. Järven omalla valuma-alueella on runsaasti ojitettuja soita, joiden ojista se saa vetensä. Järven rantaviiva on 2,7 kilometriä pitkä. Järven pohjoisrannat ovat soistuneina asumiskevottomat. Sen eteläpuolella on molemmilla rannoilla moreeni- ja kalliopohjaista maastoa, jonne on rakennettu loma-asuntoja. Järven ainoa asuttu Ahmasjärven tila sijaitsee aivan järven eteläkärjessä, missä tilan pellot rajautuvat rantaan. Järvelle kulkee ajotie, jonne pääsee Mestilän kylästä kantatie 43:n tiehaarasta. Järvellä ei ole saaria. Viereisten mäkien nimet ovat Ahmastenpalo ja Ahmanen. == Luonto == Järven pohjoisosan ojitetut suot vaikuttavat suuresti järven tilaan. Niiden vaikutuksista ei kuitenkaan ole tietoa, mutta ruohikkoisen järven eteläosasta huolimatta se ei vaikuta rehevöityneeltä. Järvessä viihtyy ainakin jokirapu, hauki ja ahven, jotka ovat alkuperäisiä lajeja, sekä ankerias, joka on istutettu laji. == Lähteet == === Viitteet === Luokka:Euran järvet Luokka:Eurajoen vesistö
WarioWare D.I.Y.

WarioWare D.I.Y., tunnetaan myös nimellä WarioWare: Do It Yourself ja Japanissa nimellä Made in Ore on Nintendon julkaisema toimintapeli, joka julkaistiin alun perin Japanissa 29. huhtikuuta 2009. Peli on seitsemäs osa WarioWare-pelisarjaa. Peli sisältää edellisten osien tavoin mikropelejä, joita pelata. Peli sisältää yhteensä yli 90 mikropeliä. Pelissä pystyy uutena asiana luomaan omia mikropelejä. Pelaaja saa suunnitella peleihinsä ulkoasun, animaatiot, musiikit ja toimintaohjeet. Pelaaja voi luoda pelissä myös omia sarjakuvia. Peli on saanut positiivisen vastaanoton. Sillä on GameRankingsissa keskiarvona 84.64% ja Metacriticissä 82/100. IGN antoi pelille arvosanaksi 9/10, GameTrailers 8.3/10, ja GameSpot 8/10. ==WarioWare: D.I.Y. Showcase== WarioWare: D.I.Y. Showcase, vaihtoehtoisesti nimeltään WarioWare: Do It Yourself - Showcase Euroopassa ja Oseaniassa ja tunnettu Japanissa Asobu Made in Ore -tapahtumassa (Asobu Meido in Ore, "Play Made in Me"), on lisäys Nintendo DS title WarioWare: DIY, WarioWare-sarjan peli. Se julkaistiin 29. huhtikuuta 2009 Japanissa ladattavana WiiWare-pelinä 800 Wii -pisteen hintaan. Julkaistu Pohjois-Amerikassa 29. maaliskuuta 2010, Euroopassa 30. huhtikuuta 2010 ja Oseaniassa 20.5.2010 pelin avulla voi käyttää mikrogameita ja muuta WarioWaren kanssa luotua sisältöä: D.I.Y. Wii, vaikka sitä voi pelata ilman WarioWaren kopiota: D.I.Y. Kuten Nintendo DS: n vastapuoli, WarioWare: D.I.Y. Esittelyssä on joukko premade-mikrosarjoja, jotka on jaettu neljään eri sarjaan. Vaiheet järjestetään WarioWaren merkkien avulla, ja jokainen sarja perustuu tiettyyn teemaan, kuten WarioWare, Inc .: Mega Microgame $ !. ==Lähteet== == Aiheesta muualla == *Virallinen yhdysvaltalainen sivusto *Virallinen eurooppalainen sivusto *Virallinen japanilainen sivusto *Peli Super Mario Wikissä Luokka:Vuoden 2009 videopelit Luokka:Wario-pelit Luokka:Toimintapelit Luokka:Nintendo DS -pelit
Ihon alla (televisiosarja)

Ihon alla on suomalainen 12-osainen draamasarja, jonka tapahtumat sijoittuvat tutkimussairaalaan. Sarjan pääosissa näyttelevät Taneli Mäkelä, Elena Leeve ja Willehard Korander. Leeve esittää lääkäriksi opiskelevaa sairaanhoitajaa Sofia Siveniusta, jonka isä Hannu (Taneli Mäkelä) on ammatiltaan kantasolututkimukseen erikoistunut lääkäri. Sarja pohtii muun muassa lääketieteen etiikkaa. Sarja alkoi Nelosella 14. tammikuuta 2016. Se oli katsottavissa ennakkoon kokonaisuudessaan joulukuun 2015 ajan Nelonen Median Ruutu+-palvelussa. Sarja kuvattiin syksyn 2014 aikana Helsingissä ja Kajaanissa Kainuun keskussairaalassa. == Rooleissa == === Pääosissa === === Sivuosissa === == Jaksot == Jakso Nimi Esityspäivä Keskikatsojamäärä esityspäivänä 1 Tapaus Henri Vaartama 14. tammikuuta 2016 381 000 2 Tapaus Anneli Jaakkola 14. tammikuuta 2016 — 3 Tapaus Taina Salo 21. tammikuuta 2016 177 000 4 Tapaus Olivia Alanko 28. tammikuuta 2016 242 000 5 Tapaus Tobias Fagervik 4. helmikuuta 2016 203 000 6 Tapaus Elisabeth Ahlqvist 11. helmikuuta 2016 110 000 7 Tapaus Eveliina Sivenius 18. helmikuuta 2016 118 000 8 Tapaus Aarne Lindman 25. helmikuuta 2016 162 000 9 Tapaus Stella Saari 3. maaliskuuta 2016 131 000 10 Tapaus Vaartama & Vaartama 10. maaliskuuta 2016 136 000 11 Tapaus Sofia Sivenius 1/2 17. maaliskuuta 2016 138 000 12 Tapaus Sofia Sivenius 2/2 17. maaliskuuta 2016 — == Lähteet == == Aiheesta muualla == * Ohjelma Nelosen verkkosivuilla * * Ohjelman esittely tuotantoyhtiön verkkosivuilla Luokka:2010-luvun suomalaiset draamasarjat Luokka:Suomalaiset sairaalasarjat Luokka:Nelosen televisio-ohjelmat
Alex & Sierra

Alex & Sierra on yhdysvaltalainen popduo, johon kuuluvat Alex Kinsey ja Sierra Deaton. He voittivat X Factor USA:n kolmannen kauden vuonna 2013. He alkoivat laulaa yhdessä vuonna 2009. Duon esikoisalbumi, It's About Us, julkaistiin lokakuussa 2014. == Diskografia == === Studioalbumit === * It's About Us (2014) === EP:t === * As Seen on Tv (2016) === Singlet === * Scarecrow (2014) * Little Do You Know (2014) === Promosinglet === * Just Kids (2014) * Bumber Cars (2014) * Here We Go (2014) === Musiikkivideot === Vuosi Kappale Ohjaaja(t) 2014 "Scarecrow" (lyric video) Alex Purifoy "Scarecrow" Philip Andelman "Little Do You Know" Jay Martin 2016 "Toxict" "Animals" Bruce Bohman == Lähteet == == Aiheesta muualla == *Alex & Sierran kotisivut Luokka:Yhdysvaltalaiset duot Luokka:Yhdysvaltalaiset yhtyeet
Georg Malmstén -palkinto

Georg Malmstén -palkinto on Georg Malmsténin mukaan nimetty, ansioituneelle suomalaiselle muusikolle 3–5 vuoden välein myönnettävä palkinto. Sen myöntää Säveltäjät ja Sanoittajat Elvis ry. Palkinto on arvoltaan 10 000 euroa ja se myönnettiin ensimmäisen kerran vuonna 1999. == Palkinnon saaneet == Vuosi Palkinnon saaja 1999 Paul "Nacke" Johansson 2002 Pentti Lasanen 2008 Kaj Backlund 2014 Esa Nieminen == Lähteet == Luokka:Suomalaiset musiikkipalkinnot
Matti Parviainen

Matti Parviainen (s. 3. syyskuuta 1963) on aktiiviuransa päättänyt suomalainen pikajuoksija. Seuratasolla hän edusti vuodesta 1985 lähtien Tampereen Pyrintöä ja hänen valmentajanaan toimi Heikki Karjalainen. Kalevan kisoista Parviainen saavutti pronssia 100 metrin juoksussa vuonna 1988. Lisäksi hän voitti sisäratojen SM-kisoista kaikkiaan viisi mitalia; 60 metrin juoksussa hopeaa vuonna 1988 sekä kaksi hopeaa vuosina 1989 ja 1990 sekä 200 metrin juoksussa kultaa vuonna 1989 ja hopeaa vuonna 1988. Virallisissa kilpailuissa hän ei ole esiintynyt vuoden 1990 jälkeen. == Lähteet == Luokka:Suomalaiset pikajuoksijat Luokka:Vuonna 1963 syntyneet Luokka:Elävät henkilöt
Suoukonkorento

Suoukonkorento (Aeshna subarctica) on suurikokoinen ukonkorentoihin kuuluva sudenkorento. == Ulkonäkö ja koko == Suoukonkorento on ulkonäöltään hyvin samankaltainen kuin siniukonkorento, ja 1920-luvulle asti ne laskettiinkin yhdeksi lajiksi. Koiraalla on takaruumiinsa 3. jaokkeen selkäpuolella leveämpi vaalea kuviointi kuin siniukonkorennolla. Enimmäkseen koiras on tumma, ja sinistä väriä on vain vähän. Naaraalla puolestaan on leveät, päistään pyöreät ja sivulta katsoen kapeat perälisäkkeet. Lajin keskiruumiin sivuilla on useimmiten kolme yksittäistä laikkua sivujuovien välissä. Laikuista ylin on pitkämäinen, keskimmäinen pienikokoinen ja alimmainen kolmion muotoinen. Sivujuovat ovat kohtalaisen kapeat. Korennon kasvoissa oleva musta vaakasuora sauma on tasaisen leveä, mutta voi myös kaveta silmän vieressä, kuten siniukonkorennolla. Lentävän koiraan tuntomerkkeihin kuuluu takaruumiin asento. Koiras nimittäin pitää lennossa takaruumistaan suorana ja yläviistossa asennossa eikä taivuta sitä päädystä alaspäin, kuten siniukonkorento ja isoukonkorento. Suoukonkorennon takaruumis on 48–56 mm pitkä ja takasiipi 41–46 mm pitkä. == Elintavat == Lajin lentoaika eli aikuisten yksilöiden esiintymisaika on kesäkuun puolivälin vaiheilta syyskuun loppuun. Päälentoaikaa ovat heinäkuun loppupuolisko ja elokuu. == Levinneisyys ja elinympäristö == Suoukonkorentoa elää Euroopassa, Aasiassa ja Pohjois- Amerikassa. Keski-Euroopassa suoukonkorentoa tavataan paikoittaisena. Lajin alalajeista subarctica-nimialalaji on kuvattu Pohjois-Amerikassa, kun taas eurooppalaiset yksilöt kuuluvat alalajiin Aeshna subarctica elisabethae. Suomessa laji esiintyy jokseenkin harvinaisena, ja yksilömäärä on pieni. Suoukonkorento elää soiden lammilla ja avosoiden rimmillä. == Lähteet == == Aiheesta muualla == * Suoukonkorento Korentowikissä Luokka:Sudenkorennot
Tomas Back

Tomas Back (s. 21. syyskuuta 1964) on aktiiviuransa päättänyt suomalainen pikajuoksija. Seuratasolla hän edusti koko uransa ajan HIFK:ta. Kalevan kisoista Back saavutti pronssia 200 metrin juoksussa vuonna 1988. Virallisissa kilpailuissa hän ei ole esiintynyt vuoden 1989 jälkeen. == Lähteet == Luokka:Suomalaiset pikajuoksijat Luokka:Vuonna 1964 syntyneet Luokka:Elävät henkilöt